બ્લુ ડેનિમ અને વાઇટ શર્ટ દરેક ઉંમરના લોકોના વૉર્ડરોબમાં હોય છે તો ભૂલકાંઓ શા માટે એમાં પાછળ રહી જાય? બિજોલી ખાસ કહે છે કે બૉય્ઝના વૉર્ડરોબમાં બે જુદા શેડનાં બ્લુ ડેનિમ અને વાઇટ શર્ટ હોવાં જોઈએ. શર્ટમાં પણ તમે જુદી ડિઝાઇન્સ પર પસંદગી ઉતારી શકો છો. ચેક્સવાળું શર્ટ બાળકો પર કોઈ પણ પ્રસંગે સારું લાગશે. એ સિવાય સસ્પેન્ડર ઉત્તમ ચૉઇસ રહેશે. મોટા ભાગે બાળકોને નૅપી પહેરાવવાની હોય છે તેથી તેમના માટે સસ્પેન્ડર અને ડંગરી બહુ જ સારાં રહે છે. એક વાતનું ખાસ ધ્યાન રાખવું કે બાળકોને સ્ટાઇલિશ બનાવો, પરંતુ તેમને તેમનાં કપડાંમાં ડિસકમ્ફર્ટ ન થવું જોઈએ.’